CELEX: 62021CN0350
Language: el
Date: 2021-06-04 00:00:00
Title: Υπόθεση C-350/21: Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 4 Ιουνίου 2021 — Ποινική δίκη

23.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/13
            
         
      Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 4 Ιουνίου 2021 — Ποινική δίκη
      (Υπόθεση C-350/21)
      (2021/C 338/16)
      Γλώσσα διαδικασίας: η βουλγαρική
      
         Αιτούν δικαστήριο
      
      Spetsializiran nakazatelen sad
      
         Υποβαλούσα αίτημα στη δίκη ενώπιον του αιτούντος δικαστηρίου
      
      Spetsializirana prokuratura
      
         Προδικαστικό ερώτημα
      
      Συνάδει εθνικός νόμος [άρθρο 251, παράγραφος 1, του Zakon za elektronnite saobhtenia (νόμος για τις ηλεκτρονικές επικοινωνίες)], ο οποίος προβλέπει, για την καταπολέμηση του σοβαρού εγκλήματος, τη γενικευμένη και χωρίς διάκριση διατήρηση όλων των δεδομένων κίνησης (δεδομένων κίνησης και τοποθεσίας των χρηστών των ηλεκτρονικών μέσων επικοινωνίας) για περίοδο έξι μηνών, προς το άρθρο 15, παράγραφος 1, σε συνδυασμό με το άρθρο 5, παράγραφος 1, και την αιτιολογική σκέψη 11 της οδηγίας 2002/58 (1), εφόσον ο εθνικός νόμος προβλέπει ορισμένες εγγυήσεις;
      Συνάδει εθνικός νόμος [άρθρο 159a του Nakazatelno-protsesualen kodeks (κώδικα ποινικής δικονομίας)], ο οποίος δεν περιορίζει την πρόσβαση στα δεδομένα κινήσεως στο απολύτως αναγκαίο και δεν προβλέπει το δικαίωμα των προσώπων, στα δεδομένα κινήσεως των οποίων έχουν πρόσβαση οι αρχές επιβολής του νόμου, να ενημερώνονται σχετικά, εφόσον τούτο δεν παρακωλύει την ποινική διαδικασία, ή δεν προβλέπει δυνατότητα προσφυγής κατά μη επιτρεπόμενης προσβάσεως, προς το άρθρο 15, παράγραφος 1, σε συνδυασμό με το άρθρο 5, παράγραφος 1, και την αιτιολογική σκέψη 11 της οδηγίας 2002/58;
      
         (1)  Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία της ιδιωτικής ζωής στις ηλεκτρονικές επικοινωνίες) (EE L 201 της 31.7.2002, σ. 63).